சோடியம் பெரயோடேட்டு

சோடியம் பெரயோடேட்டு (Sodium periodate) என்பது NaIO4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சோடியம் நேர்மின் அயனியும் பெரயோடேட்டு எதிர்மின் அயனியும் சேர்ந்து இச்சேர்மத்தை உருவாக்குகின்றன. பெரயோடிக் அமிலத்தின் சோடியம் உப்பு சோடியம் பெரயோடேட்டு என்ற வகையாகவும் இதை கருதலாம். பல பெரயோடேட்டுகள் போல சோடியம் பெரயோடேட்டும் இரண்டு வெவ்வேறு வகையான வடிவங்களில் காணப்படுகிறது. சோடியம் மெட்டாபெரயோடேட்டும் (NaIO4,) சோடியம் ஆர்த்தோபெரயோடேட்டும் (Na2H3IO6) அவ்விரண்டு வகைகளாகும். பொதுவாக சோடியம் ஆர்த்தோபெரயோடேட்டு என்பது சோடியம் ஐதரசன் பெரயோடேட்டு என்ற பெயரால் குறிக்கப்படுகிறது. ஆனால் முழுமையாக வினைபுரிந்த சோடியம் ஆர்த்தோபெரயோடேட்டு உப்பைக் (Na5IO6) கூட தயாரிக்க முடியும். இவ்விரு உப்புகளும் ஆக்சிசனேற்றும் முகவர்களாக மிகுந்த பயனளிக்கும் சேர்மங்களாகும்Andrew G. Wee, Jason Slobodian, Manuel A. Fernández-Rodríguez and Enrique Aguilar "Sodium Periodate" e-EROS Encyclopedia of Reagents for Organic Synthesis 2006. .

 தயாரிப்பு 
பாரம்பரியமாக பெரயோடேட்டு பொதுவாக சோடியம் ஐதரசன் பெரயோடேட்டு (Na3H2IO6). என்ற வடிவத்தில் தயாரிக்கப்பட்டது.
இது வணிக ரீதியாகக் கிடைக்கிறது, ஆனால் அயோடேட்டுகளை குளோரின் மற்றும் சோடியம் ஐதராக்சைடுடன் சேர்த்து ஆக்சிசனேற்றம் செய்தும் இதை தயாரிக்கலாம் . அல்லது இதேபோல் அயோடேட்டுகளுடன் புரோமின் மற்றும் சோடியம் ஐதராக்சைடுடன் சேர்த்து ஆக்சிசனேற்றம் செய்தும் இதை தயாரிக்கலாம். :NaIO3 + Cl2 + 4 NaOH → Na3H2IO6 + 2 NaCl + H2O
NaI + 4 Br2 + 10 NaOH → Na3H2IO6 + 8 NaBr + 4 H2O 
நவீன தொழில்துறை அளவிலான உற்பத்தியில் அயோடேட்டுகள் மின்வேதியியல் முறையில் ஆக்சிசனேற்றம் செய்யப்படுகின்றன. ஈயம் டையாக்சைடு  (PbO2) நேர்மின் வாயாகவும் கீழ்கண்ட திட்டமின்வாய் அழுத்த அளவுகளும் இவ்வினைக்கான நிபந்தனைகளாக கடைபிடிக்கப்படுகின்றன. 
H5IO6 + H+ + 2 e− →  + 3 H2O E° = 1.6 V
சோடியம் ஐதரசன் பெரயோடேட்டுடன் நைட்ரிக் அமிலத்தைச் சேர்த்து நிகழும் நீர்நீக்க வினையின் மூலம் சோடியம் மெட்டாபெரயோடேட்டு தயாரிக்க முடியும்.
Na3H2IO6 + 2 HNO3 → NaIO4 + 2 NaNO3 + 2 H2O
 கட்டமைப்பு 
I41/a என்ற இடக்குழுவுடன் இலேசாக சிதைந்த IO−4 அயனிகளைக் கொண்ட நாற்கோண படிக வடிவத்தில் சோடியம் மெட்டாபெரயோடேட்டு காணப்படுகிறது. இக்கட்டமைப்பிலுள்ள I–O பிணைப்புகளின் சராசரி தொலைவு 1.775 ஆங்சுட்ராம் ஆகும். Na+ அயனிகளை எட்டு ஆக்சிசன் அணுக்கள் 2.54 மற்றும் 2.60 ஆங்சுட்ராம் தொலைவில் சூழ்ந்துள்ளன.

Pnnm  என்ற இடக்குழுவுடன் செஞ்சாய்சதுர படிக வடிவத்தை சோடியம் ஐதரசன் பெரயோடேட்டு ஏற்கிறது. அயோடின் மற்றும் சோடியம் அணுக்கள் இரண்டும் 6 ஆக்சிசன் அணுக்களின் எண்முக கோண வடிவத்தில் சூழப்பட்டுள்ளன. இருப்பினும் NaO6 எண்முகம் வலுவாக சிதைந்துள்ளது. IO6 மற்றும் NaO6 குழுக்கள் பொதுவான செங்குத்துகள் மற்றும் விளிம்புகள் வழியாக இணைக்கப்பட்டுள்ளன .

C2/m என்ற இடக்குழுவுடன் ஒற்றை சாய்வு வடிவத்தில் சோடியம் பெரயோடேட்டு படிகமாகிறது என தூள் விளிம்பு விளைவு சோதனைகள் தெரிவிக்கின்றன.

 பயன்கள் 
அருகிலுள்ள இரண்டு ஆல்டிகைடு குழுக்களை வெளியேற்றும் டையால்களுக்கு இடையில் சாக்கரைடு வளையங்களை திறப்பதற்காக  சோடியம் பெரயோடேட்டு கரைசலைப் பயன்படுத்தப்படலாம்.  இந்த செயல்முறை பெரும்பாலும் சாக்கரைடுகளை பெயரிடுவதற்கு  ஒளிரும் மூலக்கூறுகள் அல்லது பயோட்டின் போன்ற பிற குறிச்சொற்கள்  பயன்படுத்தப்படுகின்றன. ஏனெனில் இந்த  செயல்முறைக்கு அருகிலிருக்கும் டையால்கள்  தேவைப்படுகின்றன.  டி.என்.ஏ மூலக்கூறுக்குப் பதிலாக ஆர்.என்.ஏ மூலக்கூறின் 3′-முனைகளை  பெயரிடுவதற்கு பெரும்பாலும் தெரிவு செய்யப்பட்ட பெரயோடேட்டு ஆக்சிசனேற்றம் பயன்படுத்தப்படுகிறது. ரைபோசில் அருகிலுள்ள டையால்கள் இருக்கின்றன. ஆனால் டியாக்சிரைபோசில் அருகாமை டயால்கள் இல்லை.

கரிம வேதியியலில் டையால்களை இரண்டு ஆல்டிகைடுகளாக பிளப்பதற்கு சோடியம் பெரயோடேட்டு பயன்படுத்தப்படுகிறது 


சுற்றுச்சூழலுக்கு தீங்கு விளைவிக்கும் பேரியம் நைட்ரேட்டு மற்றும் பொட்டாசியம் பெர்குளோரேட்டு போன்றவற்றை தடங்காட்டும் வெடிபொருள்களில் பயன்படுத்த சோடியம் மெட்டா பெரயோடேட்டு இடப்பெயர்ச்சி செய்யுமென 2013 ஆம் ஆண்டில் அமெரிக்க இராணுவம் அறிவித்த்து . .

 மேற்கோள்கள் 

பகுப்பு:சோடியம் சேர்மங்கள்
பகுப்பு:ஆக்சிசனேற்றிகள்
பகுப்பு:பெர் அயோடேட்டுகள்